《和柳子厚诗十七首 其十六 得白菌引酒径醉》
宋代·程俱

春霖接岁寒，鲑菜已久索。谁持玉轮菌，侑我金凿落。

安知老瓦盆，平昔滋味薄。得此径陶然，朱颜忽如昨。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。